**ადგილობრივი ეკონომიკური განვითარების გეგმის შემუშავების მიზნით სამუშაო ჯგუფისა და პარტნიორობის შექმნის შესახებ**

საქართველოს ორგანული კანონის ,,ადგილობრივი თვითმმართველობის კოდექსი" 54-ე მუხლის პირველი ნაწილის ,,ე.ე” ქვეპუნქტის, 61-ე მუხლის მე-3 ნაწილის ,,ა” ქვეპუნქტის და საქართველოს კანონის ,,საქართველოს ზოგადი ადმინისტრაციული კოდექსი” 52-ე მუხლის შესაბამისად

**ვ ბ რ ძ ა ნ ე ბ :**

1. სენაკის მუნიციპალიტეტის ადგილობრივი ეკონომიკური განვითარების პროგრამის შემუშავების მიზნით მუნიციპალიტეტის მერიის, ბიზნეს სექტორის და საზოგადოებრივი ორგანიზაციების წარმომადგენლების მონაწილეობით, შეიქმნას სამუშაო ჯგუფი შემდეგი შემადგენლობით:

ა) მარინე კვარჭაია - ეკონომიკური განვითარების, სტატისტიკის და ქონების მართვის სამსახურის პირველი კატეგორიის უმცროსი სპეციალისტი, ჯგუფის ხელმძღვანელი;

ბ) ვახტანგ გადელია - სენაკის მუნიციპალიტეტის მერი, ჯგუფის წევრი;

გ) ნონა ქადარია - ა(ა)იპ სენაკის სათემო ზრდასრულთა განათლების ცენტრის დირექტორი, ჯგუფის წევრი;

დ) გიორგი ხარგელია - საქართველოს სოფლის მეურნეობის სამინისტროს, სენაკის მუნიციპალიტეტის საინფორმაციო - საკონსულტაციო სამსახურის უფროსი, ჯგუფის წევრი.

ე) მანანა გვიჩია - შპს „სავანე“-ს მენეჯერი;

ვ) თეა ტრაპაიძე - კოოპერატივ „აგროთემა“-ს უცხოელ პარტნიორებთან ურთიერთობის მენეჯერი;

ზ) მანანა გვასალია - შპს „ინდიკო“-ს დირექტორი.

2. სამუშაო ჯგუფმა 2023 წლის 1 მაისამდე უზრუნველყოს პილოტური პროექტის LED ადგილობრივი ეკონომიკური განვითარების კონკრეტული ინიციატივების რეალიზება.

3. ადგილობრივი ეკონომიკური განვითარების ინიციატივების განხორციელება მოხდეს საერთაშორისო საკონსულტაციო კონსორციუმი „Mezopartner“-ის მიერ შემუშავებული მიდგომების და რეკომენდაციების გათვალისწინებით.

4. სამუშაო ჯგუფმა შეხვედრები გამართოს და ინტერვიუები ჩაატაროს დაინტერესებულ მხარეებთან შემდგომში შედეგების პრეზენტაციისთვის, ასევე კონკრეტული LED ინიციატივების განსაზღვრისა და განხორციელებისთვის.

5. განსახილველი საკითხების შესახებ გადაწყვეტილებების მიღება მოხდეს ხმათა უმრავლესობით.

6. სამუშაო შეხვედრები იქნას დაოქმებული და ხელმოწერილი დამსწრე პირთა მიერ.

7. ბრძანების შესრულებაზე კონტროლს განვახორციელებ პირადად.

8. ბრძანება ძალაშია გაცნობისთანავე.

9. ბრძანება შეიძლება გასაჩივრდეს გაცნობიდან ერთი თვის ვადაში სენაკის რაიონულ სასამართლოში (მის: ქ. სენაკი, შოთა რუსთაველის ქ. №247).